Държавен вестник, бр. 83, 2022 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  83
Чл. 111. При използване на болтове тип 
HRC постигането на минималната сила на 
предварително напрягане се гарантира от 
характеристиките на самия болт. Натяга-
нето на болтовете тип HRC се извършва 
чрез специални гайковерти с въртящи се в 
противоположни посоки съосни гнезда. При 
използване на болтове тип HRC се спазват 
изискванията на т. 8.5.5 от БДС EN 1090-2.
Чл. 112. При метода с директни индикатори 
за опън (DTI) постигането на минималната 
сила на предварително напрягане се гарантира 
чрез контрол на луфтовете по периферията 
на специалните индикаторни шайби. При 
монтаж се спазват изискванията на БДС EN 
14399-9, както и на т. 8.5.6 от БДС EN 1090-2.
Чл. 113. (1) При използване на „пас“ болто­
ве се спазват приложимите изисквания от 
раздел VI „Болтове и болтови съединения“ и 
дължината на резбата в зоната под комплекта 
шайба-гайка, включена в общата дължина на 
болта, не трябва да превишава 1/3 от дебели-
ната (t) на последната плоча в пакета (фигура 
3). При монтаж на „пас“ болтове се вземат 
мерки резбата им да не се наруши.
Фигура 3 – Дължина на резбата при „пас“ 
болтове
(2) При монтаж на нитове се спазват изиск­
ванията на т. 8.7 от БДС EN 1090-2.
(3) При използване на специални съеди-
нителни средства и методи за съединяване 
се спазват изискванията на т. 8.8 от БДС EN 
1090-2.
Раздел VII
Допустими геометрични отклонения при 
монтаж 
Чл. 114. (1) Отклонения от реалната геомет­
рия при монтаж на стоманени конструкции 
или елементи спрямо идеалната проектна 
геометрия се реализират вследствие на: на-
лични допустими производствени геометрични 
отклонения, обективна невъзможност за по-
стигане на точност при монтаж, субективни 
грешки и/или разлики в температурата на 
околната среда.
(2) Монтажното геометрично отклонение 
се счита за допустимо, ако е по-малко или 
равно на максималните допустими отклонения 
∆, дадени в таблици от 1 до 11 от приложе-
ние № 2.
(3) Монтажните геометрични отклонения 
са: съществени и функционални.
Чл. 115. Спазването на максималните до-
пустими отклонения ∆ за съществените мон-
тажни геометрични отклонения в процеса на 
монтаж гарантира съответствие с правилата 
и стандартите за проектиране, както и че 
монтажът не намалява проектната носимо­
способност на стоманените елементи, възли, 
съединения и конструкции.
Чл. 116. (1) Функционалните монтаж-
ни геометрични отклонения произтичат от 
предназначението на строителната стоманена 
конструкция и вида на строежа, в който се 
влага. В наредбата са регламентирани само 
основни функционални геометрични откло-
нения при монтаж (за конструкции с често 
срещано предназначение), които съответстват 
на монтажни функционални геометрични 
отклонения за клас 1 на приложение В от 
БДС EN 1090-2.
(2) Когато към дадена конструкция има 
завишени критерии за функционални мон-
тажни геометрични отклонения, същите се 
регламентират в проектната документация 
или в договора за възлагане на монтаж и 
се спазват препоръките на приложение В от 
БДС EN 1090-2 за функционални допустими 
отклонения клас 2.
Чл. 117. За монтажни допустими отклоне-
ния при профилирани ламарини чрез студено 
формуване се прилага БДС EN 1090-4.
Чл. 118. (1) Отклоненията при монтираните 
елементи се измерват спрямо техните точки 
на позициониране съгласно серията стандарти 
БДС ISO 4463 (БДС ISO 4463-1 се отнася за 
установяване и прилагане на еталонни систе-
ми: първична система, която покрива цялата 
строителна площадка; вторична система, 
която служи като основна еталонна система 
или мрежа за монтажа на конкретна сграда; 
точки за позициониране, които означават 
положението на отделни елементи).
(2) Когато не са установени точки за пози-
циониране, отклоненията се измерват спря-
мо вторичната система от буквени редове и 
цифрови оси, трасирани по геодезичен път.
Чл. 119. (1) Положението на центровете 
на група анкерни болтове или други опорни 
устройства не трябва да се отклонява с повече 
от ± 6 mm от проектното положение по от-
ношение на вторичната координатна система 
(буквени редове и цифрови оси), освен ако е 
указано друго. За група регулируеми анкерни 
болтове трябва да се подбере най-подходящото 
положение.
(2) При основите на колони за отворите в 
плочите за свързване към фундамента, про-